**CONTRACT DE SERVICII**

**Nr. ……………. din data de ..............................**

1. **Preambul**

În temeiul Legii nr. 98/2016 privind achizițiile publice, cu modificările și completările ulterioare, și a H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică din Legea nr. 98/2016 privind achizițiile publice, cu modificările și completările ulterioare, a intervenit prezentul contract,

**Între**

**OFICIUL NAŢIONAL AL REGISTRULUI COMERŢULUI (în continuare ONRC)**, cu sediul în Bucureşti, B-dul. Unirii, nr. 74, bl. J3b, tr. II + III, Sector 3, telefon/fax 021.316.08.04/021.316.08.03, e-mail [onrc@onrc.ro](mailto:onrc@onrc.ro) , cod de înregistrare fiscală 14942091, cont nr**.** RO72TREZ7035032XXX011591 deschis la Trezoreria Sector 3, reprezentat prin **Director General – Valentina BURDESCU şi Director Economic – Georgeta BĂLAN,** în calitate de **Achizitor**, pe de o parte

**şi**

**…………………………………………..** cu sediul în …………………….. e-mail: ………………….. C.U.I. ……………, cont ………………….deschis la ………………….., reprezentată prin **…………………………**, având funcţia **…………………….,** în calitate de **Prestator**, pe de altă parte,

**2. Definiţii**

**2.1.**  În prezentul contract următorii termeni vor fi interpretaţi astfel:

* + - 1. ***Contract*** – reprezintă prezentul contract şi toate Anexele sale;
      2. ***Achizitor şi Prestator*** – părţile contractante, aşa cum sunt acestea numite în prezentul contract;
      3. ***Preţul contractului*** – preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***Servicii*** *–* activităţi a căror prestare fac obiect al contractului;
      5. ***Produse*** – echipamentele, maşinile, utilajele, piesele de schimb şi orice alte bunuri pe care prestatorul are obligaţia de a le furniza aferent serviciilor prestate conform contractului;
      6. ***Forţa majoră***– orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      7. ***Zi*** – zi calendaristică; **an** – 365 de zile;
      8. ***Locaţii*** – localitatea și unitatea de cazare în care se desfășoară programul de formare profesională.

1. ***Proces – verbal*** – înseamnă documentul redactat în două exemplare, ambele semnate de către reprezentanţii părţilor, în care sunt consemnate tipul și cantitatea serviciilor prestate în executarea prezentului contract, precum și orice alte elemente conexe achiziției;
2. ***Pierdere*** – înseamnă orice pierdere sau daună suferită de către achizitor, ivită, cauzată prin orice neglijenţă, nerespectarea sarcinilor sau alte acţiuni injuste sau omisiune (inclusiv orice acţiune nejustă intenţionată sau omisiune sau/şi orice încălcare, totuşi fundamentală, a oricărui termen expres sau implicat al acestui contract), de către prestator, angajaţii săi, agenţii sau subcontractorii pe parcursul executării obligaţiilor sale potrivit acestui contract;
3. ***Durata contractului*** are înţelesul prevăzut la paragraful 7.1.;
4. ***Riscuri neacoperite*** înseamnă:
5. **Act terorist** înseamnă şi se referă la orice act, inclusiv, fără a se limita la, folosirea forţei sau a violenţei şi/sau ameninţarea cu folosirea acestora, venită din partea unei persoane sau unui/unor grup(uri) de persoane, indiferent dacă acestea acţionează în mod individual sau în numele ori în legătură cu organizaţii sau guverne, săvârşite în scopuri politice, religioase, ideologice sau scopuri similare, inclusiv cu intenţia de a influența orice guvern şi/sau de a crea o stare de panică asupra opiniei publice;
6. **Contaminare biologică sau chimică** înseamnă contaminarea, otrăvirea sau împiedicarea şi/sau limitarea folosinţei unor bunuri datorită efectelor produse de substanţele biologice sau chimice;
7. **Virus informatic** înseamnă şi se referă la o serie de instrucţiuni şi coduri deformatoare, periculoase sau neautorizate, inclusiv o serie de instrucţiuni sau coduri introduse cu rea – voinţă, în mod programat sau în alt mod, ce se propagă în sistemul unui calculator sau într-o reţea de orice fel de natură;
8. **Date în format electronic** înseamnă şi se referă la fapte, concepte şi informaţii transformate într-un format ce poate fi utilizat pentru comunicaţii, interpretare sau procesate prin intermediul echipamentelor electronice şi electromecanice de procesare a datelor sau prin intermediul echipamentelor controlate electronic şi includ programe, software şi alte tipuri de instrucţiuni codificate pentru procesarea şi manipularea datelor, sau pentru direcţionarea şi manipularea unor astfel de echipamente;
9. **Risc nuclear** înseamnă şi se referă la radiaţii ionizante, sau contaminarea radioactivă datorată combustibilului nuclear sau deşeurilor nucleare ori aprinderii combustibilului nuclear, explozibilului radioactiv toxic, sau altor proprietăţi cu grad de risc ale unui ansamblu nuclear sau component nuclear al acestuia;
10. **Pretenţie**, în legătură cu prejudiciile cu caracter punitiv, întreruperile de activitate, beneficiul nerealizat, pierdere a contractelor cu clienţii, a veniturilor sau a economiilor anticipate, ori alte prejudicii indirecte sau consecutive suferite de către achizitor.

**3. Interpretare**

**3.1.** În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**3.2.** Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**3.3.** Cuvintele referitoare la persoane sau părţi vor include societăţile şi companiile, precum şi orice organizaţie având personalitate juridică.

**3.4**. Clauzele şi expresiile vor fi interpretate prin raportare la întregul contract.

**CLAUZE OBLIGATORII**

**4. Obiectul contractului:**

**4.1.** Obiectul contractului este reprezentat de achiziția de cursuri de formare profesională personal, în doemniul Engleză juridică, precum și servicii de organizare, cazare, masă și transport pentru salariaţii Oficiului Naţional al Registrului Comerţului pentru implementarea proiectului “Consolidarea capacitații instituționale a Oficiului Național al Registrului Comerțului, a sistemului registrului comerțului și a sistemului de publicitate legală”, astfel cum au fost solicitate de către achizitor, prin documentaţia de atribuire şi ofertate de către prestator prin oferta depusă.

**4.2** Programul de formare profesională se va desfășura în perioada …………………. , la (locația) …………………, organizat în …… sesiuni a câte …. persoane, fiecare sesiune cu durata a 5 zile, conform caietului de sarcini.

**5. Preţul contractului şi modalităţi de plată:**

**5.1.** (1)Preţul convenit pentru îndeplinirea prezentului contract este de **…………….. fără TVA**, la care se adaugă TVA conform prevederilor legale în vigoare și cuprinde toate cheltuielile aferente prestării serviciilor, pe toată perioada de desfășurare a cursului, respectiv pentru …………. sesiuni a câte …………de persoane.

(2) Valoarea finală a contractului va fi reprezentată şi, respectiv actualizată, în funcţie de valoarea serviciilor efectiv prestate.

**5.2.** Preţurile unitare sunt următoarele: (conform centralizator prețuri)

………………………………………………

**5.3.** Factura/facturile pentru decontarea serviciilor de organizare cursuri va fi însoțită de următoarele documente justificative:

**1.** pentru activitatea de formare profesională: raport de activitate şi pontaj, listele participanţilor pe fiecare sesiune, confirmările de participare, formularele de evaluare, listele de distribuire a diplomelor, testele de evaluare a participanţilor, 6 fotografii și alte documente justificative.

**2.** pentru serviciile de masă: liste de prezenţă semnate de Achizitor, lista serviciilor de masă.

**3.** pentru serviciile de transport: ordin de deplasare, formular de solicitare a decontului, documente justificative aferente transportului (bon de combustibil, bilete tren/microbuz etc), tabel centralizator privind decontarea transportului, liste de prezenţă.)

**4.** pentru serviciile de cazare: diagrama de cazare, listele de prezenţă, ordinele de deplasare semnate de Oficiul Național al Registrului Comerțului sau oficiul registrului comerțului de pe lângă tribunal și de unitatea de cazare.

**5.4.** Prestatorul va deconta transportul dus-întors, individual către fiecare participant, pe baza documentelor justificative prezentate, la data prezentării participantului la locul desfășurării cursului, iar ulterior, Achizitorul va achita prestatorului contravaloarea serviciilor de transport în acord cu art. 5.3 punctul 3 din contract.

**5.5.** Plata facturii/facturilor se va face lunar în termen de maxim 30 de zile calculate conform art. 6 alin.(1) lit. b) din Legea nr. 72/2013, respectiv, de la data recepției serviciilor efectuate conform art. 6 din contract.

**5.6.** Efectuarea plăţii este condiţionată de primirea de către achizitor a facturii și a documentelor justificative pentru decontarea serviciilor prestate, precum și de procesul-verbal de recepție cantitativă și calitativă a serviciilor.

**5.7.** Facturile vor fi transmise personal – prin curier, prin poştă sau servicii de curierat, cu confirmare de primire la sediul achizitorului însoțite de documentele justificative prevăzute la art. 5.3.

**5.8.** Facturile vor conţine, în mod obligatoriu, elementele precizate în ultimele modificări ale legislaţiei fiscale.

**5.9.** Plata se consideră efectuată la data confirmării debitării contului achizitorului de către trezorerie.

**5.10.** Preţul unitar prevăzut la art. 5.2 este ferm şi nu poate fi modificat pe toată durata contractului.

**5.11.** Termenul prevăzut la art. 5.5. va putea fi decalat în situaţia în care nu sunt îndeplinite condiţiile prevăzute la pct. 4 din Normele Metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale aprobate prin Ordinul nr. 1792/2002, din motive independente de Achizitor, sau în cazul în care apar dispoziţii legale care modifică perioada de plată pentru instituţiile publice.

**5.12.** Plățile vor fi efectuate în contul prestatorului deschis la unitatea trezoreriei statului în a cărei rază acesta este înregistrat fiscal.

**6**. **Recepţia**

**6.1.** Recepția cantitativă și calitativă a serviciilor va fi consemnată în procese-verbale de recepție, pe măsura prestării serviciilor, respectiv, după fiecare sesiune.

**6.2.** În termen de 3 zile lucrătoare de la data primirii facturii și a documentelor justificative, comisia de recepţie, va verifica îndeplinirea cerințelor din caietul de sarcini, asumate de prestator prin oferta depusă și prin contract, în baza documentelor justificative care însoțesc factura/facturile, a rapoartelor întocmite de comisia de monitorizare și a feedback-urilor participanților și va întocmi procesul – verbal de recepție cantitativă și calitativă.

**6.3.** În cazul constatării unor deficienţe, care pot fi remediate, vor fi aduse la cunoştinţă Prestatorului, care are obligaţia de a remedia deficienţele semnalate, în termen de max. 3 zile lucrătoare de la data luării la cunoştinţă a acestora.

**6.4.** După expirarea termenului prevăzut la punctul 6.3, în funcție de măsurile luate de prestator, Achizitorul va aproba sau va respinge recepția.

**6.5.** Serviciile a căror recepție a fost respinsă nu vor fi achitate.

**7. Durata contractului**

Contractul de servicii intră în vigoare de la data semnării de către ambele părți și este valabil până la îndeplinirea obligațiilor contractuale asumate de părți, dar nu mai târziu de ……………….

**8. Documentele contractului**

**8.1.** Documentele anexă care fac parte integrantă din prezentul contract sunt:

a) Anexa 1 – Caiet de sarcini, inclusiv clarificările și/sau măsurile de remediere aduse până la depunerea ofertelor ce privesc aspectele tehnice și financiare;

b) Anexa 2 – Oferta, respectiv propunerea tehnică și propunerea financiară, inclusiv clarificările din perioada de evaluare;

c) Anexa 3 – Garanția de bună execuție;

d) Anexa 4 – Manualul de identitate vizuală POCA 2014- 2020

e) Anexa 5 - graficul de desfășurare a sesiunilor de formare profesională.

**8.2.** În cazul în care, pe parcursul executării contractului de achiziție publică, se constată că anumite elemente ale propunerii tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini.

**9. Obligaţiile Prestatorului**

**9.1.** Prestatorul se obligă să respecte toate clauzele contractuale.

**9.2.** Prestatorul se obligă să respecte toate cerinţele prevăzute în caietul de sarcini şi în ofertă.

9.3. Prestatorul se obligă să presteze serviciile ce fac obiectul contractului în condiţiile convenite în contract, caietul de sarcini şi ofertă.

**9.4.** Prestatorul se obligă ca serviciile prestate să respecte cel puţin calitatea prevăzută în oferta tehnică, anexă la prezentul contract.

**9.5.** Prestatorul este pe deplin responsabil de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**9.6.** Prestatorul se obligă să presteze serviciile respectând Manualul de identitate vizuală POCA 2014- 2020.

**9.7.** Prestatorul se obligă să constituie garanţia de bună execuţie, în cuantum de 10% din valoarea contractului, respectiv ……………., în termen de maxim 5 zile lucrătoare de la data semnării contractului. Garanţia de bună execuţie trebuie să fie irevocabilă. Garanţia de bună execuţie a contractului se constituie prin oricare din formele prevăzute la art. 40 alin. (1) din H.G. nr. 395/2016 şi este valabilă pe toată perioada de valabilitate a contractului. În situaţia în care garanţia de bună execuţie se constituie printr-un instrument de garantare, acesta trebuie să fie întocmit în conformitate cu prevederile art. 36 alin. (4) din H.G. nr. 395/2016. În cazul în care garanția de bună execuție se constituie prin virament bancar, suma se va vira în contul RO71TREZ7035005XXX000058 deschis la Trezoreria Sector 3 București.

**10. Obligaţiile Achizitorului**

**10.1.** Achizitorul se obligă să respecte toate clauzele contractuale.

**10.2.** Achizitorul se obligă să achite preţul contractului conform art. 5 din contract.

**10.3.** Achizitorul trebuie să pună la dispoziţia prestatorului toate informaţiile necesare prestării corespunzătoare a serviciilor.

**10.4.** Achizitorul are obligaţia să desemneze persoanele autorizate pentru derularea obligaţiilor contractuale.

**10.5.** Achizitorul se obligă să elibereze/restituie garanţia de bună execuţie în termen de maxim 14 zile de data recepţiei, fără obiecţiuni, a serviciilor care fac obiectul contractului şi/sau de la plata facturii finale, dacă nu a ridicat până la acea dată pretenţii asupra ei. Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, în cazul în care prestatorul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie achizitorul are obligaţia de a notifica pretenţia atât prestatorului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, prestatorul are obligaţia de a reîntregi garanţia în cauză raportat la restul rămas de executat.

**11. Sancţiuni pentru neîndeplinirea culpabilă a obligaţiilor**

**11.1.** În cazul în care, din vina sa exclusivă, prestatorul nu îşi îndeplineşte obligaţiile asumate prin contract, atunci achizitorul are dreptul de a aplica penalităţi de 0,1% din valoarea contractului, pentru fiecare zi de întârziere, calculate de la data scadenţei şi până la îndeplinirea integrală a obligaţiei, inclusiv.

**11.2.** În cazul în care achizitorul, din vina sa exclusivă, nu efectuează plata în termenul prevăzut, cu excepţia situaţiei prevăzute la art. 5.11, atunci prestatorul are dreptul de a aplica penalităţi de 0,1% pe zi de întârziere, calculate la valoarea neachitată, de la data scadenţei şi până la data efectuării plăţii integrale, inclusiv.

**11.3.** (1) Contractul se consideră desființat de drept dacă în termen de maxim 30 zile de la data la care partea în culpă a fost notificată cu privire la nerespectarea oricăreia dintre obligațiile asumate prin prezentul contract nu îndeplinește sau îndeplinește necorespunzător obligația respectivă.

(2) Partea lezată are dreptul de a pretinde plata de daune – interese, fără ca cealaltă parte să fie exonerată de plata penalităților datorate conform contractului.

**11.4.** Achizitorul își rezervă dreptul de a renunța oricând la contract, printr-o notificare scrisă adresată prestatorul, fără nici o compensație, dacă acesta din urmă intră în faliment, cu condiția ca această renunțare, să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

**11.5.** Penalitățile se facturează separat, rămânând incidente prevederile art. 5.5. din contract.

**CLAUZE SPECIFICE**

**12. Prestarea serviciilor**

**12.1.** Prestatorul de servicii se obligă să furnizeze întregul suport necesar pentru activităţile corespunzătoare organizării programelor de formare profesională, conform cerințelor caietului de sarcini și a propunerii tehnice depuse.

**12.2.** Achizitorul va transmite Prestatorului comanda de începere a cursurilor, cu cel puțin 15 zile lucrătoare înainte de data începerii efective a acestora.

**12.3.** Prestatorul va transmite Achizitorului pachetul de curs întocmit de formator (plan de lecție, agenda, prezentare Power Point, suportul de curs, curricula, exerciții și studii de caz, etc.), înainte cu cel puţin 10 zile lucrătoare anterior datei începerii primei sesiuni de curs din cadrul modulului.

**12.4.** Pachetul de curs se va definitiva ca urmare a unei întâlniri/ mai multor întâlniri între reprezentanții prestatorului și experții din cadrul Achizitorului, forma finală urmând a fi aprobată de Achizitor.

**12.5.** Prestatorul va proceda, în termen de 1 zi lucrătoare de la finalizarea sesiunii de curs la centralizarea, finalizarea și transmiterea către Achizitor a documentelor care atestă efectuarea programului de formare.

**12.6.** Prestatorul va realiza și comunica Achizitorului minim 6 poze relevante pe parcursul derulării fiecărei grupe de formare;

**12.7**. Prestatorul va întocmi și comunica Achizitorului rapoarte de activitate aferente fiecărei sesiuni, pontajul semnat de participanți și formator/formatori, raportul cu analiza chestionarelor de satisfacţie a cursanţilor şi a alte documente, în primele 2 zile lucrătoare de la încheierea etapei respective, privind activitatea desfăşurată.

**12.8.** Prestatorul este responsabil de colectarea, verificarea şi predarea tuturor documentelor aferente sesiunilor de formare, precum şi de corectitudinea întocmirii şi corelarea acestora cu cerinţele AM POCA.

**12.9.** În cadrul fiecărei sesiuni prestatorul va include o prezentare a temei orizontale „Dezvoltare durabilă, egalitate de şanse şi protecţia mediului” pentru a conștientiza participanţii de importanţa acestor subiecte în activitatea lor curentă, în care vor fi dezvoltate: 1(una) secțiune cu privire la importanța protecției mediului și dezvoltării durabile, problemele de mediu și tema schimbărilor climatice și 1 (una) secțiune de promovare a egalității de șanse între femei și bărbați, a egalității de șanse pentru toți, fără discriminare în funcție de gen, rasă, origine etnică, religie, handicap, vârstă, orientare sexuală;

**12.10.** La finalizarea programului de formare profesională prestatorul va elibera fiecărui participant Certificatului de absolvire emis conform legislației în vigoare.

**12.11.** Pe parcursul derulării contractului, dacă consideră necesar şi pe baza unei cereri scrise motivate şi justificate, achizitorul poate solicita înlocuirea uneia dintre structurile de primire cu funcțiune de cazare/alimentație publică dacă se constată neconformitatea acesteia cu cerințele solicitate prin caietul de sarcini și cu propunerea tehnică, cu o altă structură de primire cu funcțiune de cazare/alimentație publică, care trebuie să respecte întocmai toate cerinţele solicitate în caietul de sarcini. Prestatorul poate solicita dacă consideră necesar şi pe baza unei cereri scrise motivate şi justificate, înlocuirea uneia dintre structurile de primire cu funcțiune de cazare/alimentație din oferta tehnică, cu aprobarea scrisă a achizitorului, cu altă structură de primire cu funcțiune de cazare/alimentație publică, care trebuie să respecte întocmai cerinţele solicitate în caietul de sarcini. Cheltuielile suplimentare generate de înlocuirea structurilor de primire cu funcțiune de cazare/alimentație vor fi suportate de către prestator. Locațiile în care se poate solicita înlocuirea structurii de primire cu funcțiuni de primire și alimentație publică menționată la art. 4.2. sunt prevăzute în oferta tehnică (Anexa 2).

**13. Modificarea și încetarea contractului**

**13.1.**Modificarea prezentul contract se poate realiza cu respectarea condițiilor corespunzătoare, prevăzute la art. 221 din Legea nr. 98/2016. Achizitorul are dreptul de a denunța unilateral contractul în cazul în care prestatorul nu înțelege să respecte prevederile legale privind modificarea contractelor.

**13.2.**Prezentul contract încetează în următoarele situaţii:

a) prin ajungerea la termenul de finalizare;

b) prin îndeplinirea obligațiilor contractuale;

c) prin acordul părţilor;

d) reziliere, conform prevederilor art.13.3;

e) caz de forţă majoră în situaţia prevăzută la art. 17.

**13.3.**Achizitorul îşi rezervă dreptul de a rezilia prezentul contract, în oricare din următoarele situaţii:

a) în cazul în care se înregistrează trei procese – verbale de recepţie, pe perioada derulării contractului, în care au fost consemnate nereguli cu privire la modul de îndeplinire a contractului, iar acestea nu au fost remediate în termenul prevăzut;

b) în cazul în care achizitorul a transmis, prin fax, e – mail sau poştă, cel puţin două notificări cu privire la neîndeplinirea de către prestator a obligaţiilor asumate, neconformităţile nefiind remediate în termenul stabilit prin notificare.

**13.4.**Achizitorul îşi rezervă dreptul de a solicita denunţarea contractului aflat în derulare, prin notificare transmisă administratorului judiciar/lichidatorului în situaţia în care prestatorul a intrat în insolvență, în condiţiile stabilite de Legea nr. 85/2014, fără ca denunţarea să prejudicieze sau să afecteze dreptul la acţiune sau despăgubire pentru achizitor, cu respectarea prevederilor art. 167 alin. (1) lit. b) și alin. (2) din Legea nr. 98/2016.

**13.5.**Încetarea contractului în oricare din situaţiile menţionate la art. 13.2. nu va avea nici un efect asupra obligaţiilor deja scadente între părţi.

**13.6.**Fără a aduce atingere dispoziţiilor dreptului comun privind încetarea contractelor sau dreptului Achizitorului de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, achizitorul are dreptul de a denunţa unilateral contractul de achiziţie publică în perioada de valabilitate a acestuia în una dintre următoarele situaţii:

a) prestatorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016;

b) contractul nu ar fi trebuit să fie atribuit prestatorului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

**14. Confidenţialitatea contractului**

**14.1.** Fără a aduce atingere execuţiei prezentului contract, achizitorul are obligaţia de a asigura garantarea protejării acelor informaţii pe care prestatorul le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale acestuia, în special în ceea ce privește secretul comercial și proprietatea intelectuală.

**14.2.** Dispoziţiile art. 14.1 se aplică în mod corespunzător şi prestatorului.

**15. Amendamente**

Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

**16. Cesiunea**

**16.1.** Prestatorul poate cesiona drepturile de încasat de la achizitor aferente bunurilor achiziţionate/ serviciilor prestate către alţi operatori economici sau alte instituţii de credit. Cesiunea este valabilă numai cu acceptul prealabil exprimat în scris al Oficiului Național al Registrului Comerțului, conform art. 61 din O.U.G. nr. 146/2002 privind formarea şi utilizarea resurselor derulate prin trezoreria, republicată, cu modificările şi completările ulterioare.

**16.2.** Solicitările de plată către terţi pot fi onorate numai după operarea unei cesiuni în condiţiile art. 16.1.

**16.3.** În cazul în care prestatorul cesionează drepturile de încasat, art. 5.5 și 5.12 se aplică corespunzător.

**17. Forţa majoră**

**17.1.** Forţa majoră este avizată de Camera de Comerţ și Industrie competentă.

**17.2.** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**17.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**17.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**17.5.** Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune – interese.

**18. Drepturi de proprietate intelectuală**

**18.1.** Orice documente sau materiale elaborate ori compilate de către prestator sau de către personalul său salariat ori contractat în executarea prezentului contract, vor deveni proprietatea exclusivă a achizitorului. După încetarea prezentului contract, prestatorul nu va păstra copii ale documentelor şi/sau materialelor realizate şi nu le va utiliza în scopuri care nu au legătură cu prezentul contract fără acordul scris prealabil al achizitorului.

**18.2.** Prestatorul nu va publica articole referitoare la obiectul prezentului contract, nu va face referire la acesta în cursul executării altor contracte cu terţii şi nu va divulga nici o informaţie furnizată de achizitor, fără acordul scris prealabil al acestuia.

**18.3.** Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea prezentului contract vor fi proprietatea exclusivă a achizitorului, care le va putea utiliza, publica, cesiona ori transfera aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.

**19. Dispoziții privind protecția datelor cu caracter personal**

**19.1.** Atunci când prelucrează date cu caracter personal în legătură cu Contractul, fiecare Parte se obligă să se conformeze cu legislația aplicabilă privind protecția datelor cu caracter personal, respectiv cu Regulamentul (UE) 2016/679 al Parlamentului European și al Consiliului și cu orice norme general obligatorii adoptate în legătură cu protecția datelor cu caracter personal.

**19.2.** Fiecare Parte, în măsura în care va divulga celeilalte Părți date cu caracter personal privind angajații sau reprezentanții săi în scopul executării Contractului, se va asigura că va divulga numai informațiile necesare acestui scop.

**19.3.** Fiecare Parte va solicita celeilalte Părți numai datele cu caracter personal necesare executării Contractului și, în măsura în care există alt scop pentru care solicită datele cu caracter personal, va justifica această solicitare furnizând informațiile impuse de legislația aplicabilă, respectiv de art. 13-14 din Regulamentul (UE) 2016/679 al Parlamentului European și al Consiliului și/sau de orice articol sau normă care înlocuiește sau completează aceste prevederi.

**19.4.** Fiecare Parte care divulgă date personale ale angajaților/reprezentanților săi se asigură că a furnizat acestora informațiile prevăzute la art. 13-14 din Regulamentul (UE) 2016/679 al Parlamentului European și al Consiliului și/sau din orice articol sau normă care înlocuiește sau completează aceste prevederi.

**19.5.** Pentru evitarea oricărui dubiu, Părțile iau cunoștință și convin ca fiecare Parte să determine, în mod independent, scopul/scopurile și mijloacele de prelucrare a datelor cu caracter personal în legătură cu Contractul, acționând ca un operator în sensul art.4 alin.7 al Regulamentului (UE) 2016/679 al Parlamentului European și al Consiliului

**19.6.** În cazul în care apar circumstanțe în care oricare dintre Părți acționează ca o persoană împuternicită a celeilalte Părți, sau ca un operator asociat împreună cu cealaltă Parte în legătură cu Contractul, Părțile se obligă să încheie un acord cu caracter obligatoriu în conformitate cu prevederile din articolele 26 și 28 din Regulamentul (UE) 2016/679 al Parlamentului European și al Consiliului și/sau din orice articol sau normă care înlocuiește sau completează aceste prevederi.

**19.7.** Fiecare Parte își asumă în mod independent responsabilitatea privind prelucrarea datelor cu caracter personal. Încălcarea de către o Parte a prevederilor prezentului act precum și a prevederilor Regulamentul (UE) 2016/679 al Parlamentului European și al Consiliului și a normelor general obligatorii adoptate în legătură cu protecția datelor cu caracter personal, nu poate fi apreciată ca o încălcare comună și nu poate genera răspunderea solidară față de persoana sau autoritatea care constată această încălcare”.

**20. Soluţionarea litigiilor**

**20.1.** Documentaţia de atribuire elaborată de achizitor şi oferta emisă de prestator, vor servi interpretării contractului în caz de divergenţă.

**20.2.** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**20.3.** Dacă, după 15 de zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente de la sediul achizitorului.

**21. Limba care guvernează contractul**

Limba care guvernează contractul este limba română.

**22. Comunicări**

**22.1.** Orice comunicare între părţi, referitoare la îndeplinirea prezentului contract, trebuie să fie transmisă în scris, prin mijloace electronice de comunicare, sau ca excepţie, prin intermediul serviciilor poştale, fax, cu condiţia confirmării în scris a primirii comunicării.

**22.2.** Orice document scris trebuie înregistrat atât în momentul transmiterii, cât şi în momentul primirii.

**22.3.** În accepţiunea părţilor contractante, orice comunicare adresată de una dintre acestea celeilalte, este valabil îndeplinită dacă va fi transmisă la adresele menţionate în partea introductivă a prezentului contract.

**22.4.** În cazul în care comunicarea se face pe cale poştală, ea va fi transmisă prin scrisoare recomandată, cu confirmare de primire şi se consideră primită la data menţionată pe confirmarea de la oficiul primitor.

**22.5.** Dacă confirmarea se transmite prin fax sau e-mail în zile nelucrătoare, ea se consideră primită în prima zi lucrătoare după cea în care a fost expediată.

**23.Legea aplicabilă contractului**

Contractul va fi interpretat conform legilor din România.

**24. Dispoziții finale:**

**24.1.** Responsabili cu derularea contractului din partea achizitorului sunt: **.......................................**

**24.2.** Responsabilul cu derularea contractului din partea prestatorului este **……………………………..**

Părţile au înţeles să încheie azi ........................................ prezentul contract în 2 (două) exemplare cu valoare juridică egală, din care 1 exemplar pentru prestator şi 1 exemplar pentru achizitor şi conţine 9(nouă) pagini la care se adaugă anexele prezentate la art. 8.

**ACHIZITOR PRESTATOR**

**Viză de legalitate**

**Viza CFP**